**ПРАВИЛНИК О ИЗБОРУ ЧЛАНОВА СТУДЕНТСКОГ ПАРЛАМЕНТА**

**ФАКУЛТЕТА ЗА ПРИМЕЊЕНУ ЕКОЛОГИЈУ ФУТУРА**

**I**

**ОСНОВНЕ ОДРЕДБЕ**

**Члан 1**

Овим Правилником уређује се број, начин и поступак избора чланова Студентског парламента Факултета за примењену екологију Футура (у даљем тексту: Студентски парламент).

На питања која нису уређена овим Правилником примењују се одредбе Закона о студентском организовању (у даљем тексту: Закон) и Закона о високом образовању.

**II САСТАВ СТУДЕНТСКОГ ПАРЛАМЕНТА**

**Чланови Студентског парламента**

**Члан 2**

Студентски парламент има 10 чланова, од којих је један представник студената уписаних по афирмативним мерама.

# **III**

**ПОСТУПАК ИЗБОРА ЗА СТУДЕНТСКИ ПАРЛАМЕНТ**

**Члан 3**

**Активно и пасивно бирачко право**

Право да бирају и да буду бирани за члана Студентског парламента имају сва лица која у тренутку одржавања избора за Студентски парламент имају статус студента Факултета за примењену екологију Футура (у даљем тексту: Факултет), у складу са Законом и законом који уређује високо образовање.

**Члан 4**

**Време одржавања избора**

Избори за чланове Студентског парламента одржавају се сваке године у априлу, најкасније до 15. у месецу, тајним и непосредним гласањем.

Рок из става 1 овог члана не примењује се на допунске и ванредне изборе за Студентски парламент.

**Члан 5**

**Расписивање избора**

Изборе за Студентски парламент расписује председник Студентског парламента, најраније 40, а најкасније 15 дана пре истека рока из члана 4 овог Правилника.

Допунски и ванредни избори за Студентски парламент расписују се најраније 30, а најкасније 10 дана од дана њиховог одржавања.

Одлука о расписивању избора објављује се на огласној табли Факултета, најкасније у року од три дана од дана расписивања избора, а може се објавити и на интернет сајту Факултета.

**Члан 6**

**Изборне јединице**

Избори за чланове Студентског парламента спроводе се по изборним јединицама.

Постоје две изборне јединице, од којих једну изборну јединицу чине студенти уписани на студијски програм који се реализује на Факултету, а који нису студенти уписани по афирмативним мерама, а другу изборну јединицу чине студенти Факултета уписани по афирмативним мерама.

**Члан 7**

**Орган за спровођење избора**

Изборе за Студентски парламент спроводи Комисија за спровођење избора (у даљем тексту: Комисија).

Комисију именује декан, на предлог Студентског парламента, а чине је два наставника и три студента.

Студенти из става 2 овог члана не могу бити кандидати на изборима за Студентски парламент.

Комисија бира председника Комисије из реда наставника и потпредседника Комисије из реда студената.

**Члан 8**

**Бирачки списак**

Бирачки списак Комисији доставља стручна служба Факултета.

**Члан 9**

**Подношење листе кандидата**

Листа кандидата за чланове Студентског парламента формира се на кандидационим зборовима на свакој години студија и подноси на писарници Факултета.

Кандидационе зборове заказује председник Студентског парламента у року од пет дана по расписивању избора.

Збирна листа кандидата из става 1 овог члана подноси се најкасније у року од пет дана од дана објављивања одлуке о расписивању избора на огласној табли.

**Члан 10**

**Изборне радње**

Комисија спроводи следеће изборне радње:

1. пријем листа кандидата за чланове Студентског парамента, укључујући и проверу испуњености услова за кандидатуру, у складу са Законом;
2. штампање гласачких листића;

3) спровођење избора и организовање гласачког места;

1. спровођење легитимације бирача увидом у студентску књижицу (индекс);
2. пребројавање гласова по завршеном гласању;
3. саставља записник који садржи: дан и место одржавања, предмет избора, састав Комисије, број студената који су имали право гласа, број студената који су гласали, број неважећих гласачких листића и број гласова које је добила свака листа кандидата. Записник потписују сви чланови Комисије и лице из тачке 5 овог става;
4. објављивање прелиминарних резултата избора у року од 24 часа након завршетка гласања. Након објављивања прелиминарних резултата, кандидат за члана Студентског парламента може поднети жалбу на прелиминарне резултате у року од 3 дана од њиховог објављивања;
5. разматрање основаност поднетих жалби. Уколико је жалба поднета по истеку рока из тачке 7 овог члана, решењем одбацује жалбу. Уколико постоје битне повреде изборног поступка, понавља изборни поступак;
6. објављује коначне резултате избора у року од 8 дана од објављивања прелиминарних резултата избора.

**Члан 11**

**Изабрани чланови Студентског парламента**

За чланове Студентског парламента изабрани су кандидати који су освојили највећи број гласова по годинама студија.

Ако два или више кандидата добију исти број гласова избори се понављају најкасније у року од 8 дана од дана објављивања коначних резултата избора.

**Члан 12**

**Мандат чланова Студентског парламента**

Мандат чланова Студентског парламента почиње да тече даном верификације мандата и траје две године.

Мандат члана Студентског парламента престаје пре истека времена на које је изабран:

1. оставком, која се подноси председнику Студентског парламента преко писарнице Факултета;
2. губитком статуса студента на Факултету, осим у случајевима прописаним Законом.

**Члан 13**

**Допунски избори за Студентски парламент**

У случају да је члану Студентског парламента престао мандат пре истека времена на које је изабран, расписују се допунски избори за новог члана Студентског парламента, у

складу са одредбама овог Правилника које уређују поступак избора за Студентски парламент, у року од 15 дана од дана престанка мандата.

Допунски избори се неће расписивати уколико је преостало мање од три месеца од истека рока из члана 4 овог Правилника.

**Члан 14**

**Распуштање Студентског парламента и ванредни избори**

На писани предлог најмање две трећине чланова Студентског парламента, у року од 15 дана од пријема таквог предлога председник Студентског парламента распушта Студентски парламент и расписује ванредне изборе за Студентски парламент.

Ванредни избори из става 1 овог члана спроводе се у складу са одредбама овог Правилника које уређују поступак избора за Студентски парламент.

1. **ИЗМЕНЕ И ДОПУНЕ ПРАВИЛНИКА**

**Члан 15**

Правлник се усваја двотрећинском већином од укупног броја чланова Студентског парламента.

Предлог за доношење Правилника може поднети Председништво или најмање 9 чланова Студентског парламента.

Измене и допуне овог Правилника спроводе се по поступку предвиђеним за његово усвајање.

1. **ПРЕЛАЗНЕ И ЗАВРШНЕ ОДРЕДБЕ**

**Члан 16**

**Ступање на снагу**

Овај Правилник ступа на снагу даном објављивања, у складу с Пословником о раду Студентског парламента.